
ROMÂNIA

JUDEŢUL TIMIŞ

PRIMAR

NR.SC2019-19143/29.07.2019
EXPUNERE DE MOTIVE 

PRIVIND OPORTUNITATEA  PROIECTULUI DE  HOTĂRÂRE- privind prelungirea prin act adiţional a contractului de  închiriere  nr. 1980/2017  pentru imobilul situat în Timişoara, P-ţa Unirii nr. 7 pentru desfăşurarea procesului  de învăţământ  a Liceului Teoretic “Nikolaus Lenau”- clasele I-IV
       
Având în vedere că procesul de învăţământ al Liceului Teoretic „Nikolaus Lenau” clasele I-IV se desfăşoară în imobilul situat în Timişoara,  P-ţa Unirii nr.7, aflat în  proprietatea Episcopiei  Romano-Catolice de Timişoara, prin retrocedare.
      
 Având în vedere că contractul de închirire nr. 1980/2017, încheiat în baza HCL nr 416 /31.10.2017, cu ochirie negociată de 12.500 lei/ lună  expiră la data de 30.10.2019.
       
Având în vedere adresa cu nr. 1541/17.07.2019 a Liceului Teoretic „Nikolaus Lenau”, înregistrată la Primăria Municipiului Timişoara sub nr. SC2019-18178/18.07.2019, în calitate de chiriaş  şi   adresa cu nr. 1090/2019 a Episcopiei Romano-Catolice de Timişoara prin care şi-a   dat  acordul de prelungire a  contractului de închiriere pentru imobilul  din P-ţa Unirii nr. 7,  pe o perioadă de 2 (doi) ani  cu acelaşi preţ.  
Conform prevederilor art. 20, alin.1 din Legea educaţiei naţionale nr. 1/2011, autorităţile administraţiei publice locale asigură, în condiţiile legii, buna desfăşurare a învăţământului preuniversitar în localităţile în care acestea îşi exercită autoritatea  precum şi a faptului că în prezent nu se dispune de o altă locaţie pentru mutarea activităţii de învăţământ – clasele I-IV ale Liceului Teoretic “Nikolaus Lenau”;
    
Considerăm necesară şi oportună  iniţierea unui proiect de hotărâre privind prelungirea prin act adiţional a contractului de închiriere pentru imobilul situat în Timişoara, P-ţa Unirii nr. 7 pentru desfăşurarea procesului de învăţământ  a Liceului Teoretic“Nikolaus Lenau”- clasele I-IV.

